Generálporučík Ing. **Josef Pokorný** PhD (\* 19. december 1960, Moravská Třebová, Česko-Slovensko) je slovenský generál.

Od 1. januára 2021 je vojenský predstaviteľ pri Vojenskom výbore NATO a EÚ v Bruseli. Od 15. októbra 2018 bol zástupcom náčelníka Generálneho štábu. Do prvej generálskej hodnosti „brigádny generál" bol vymenovaný 4. mája 2011 prezidentom Ivanom Gašparovičom. Od júla 2014 bol národným predstaviteľom pri Najvyššom veliteľstve spojeneckých síl v Európe v belgickom Monse.

Vzdelanie
---------

Josef Pokorný je absolventom (1985) Vysokej vojenskej škole technickej v Liptovskom Mikuláši (dnes Akadémia ozbrojených síl generála Milana Rastislava Štefánika. a Slovenskej technickej univerzity v Bratislave.

Vojenské funkcie
----------------

Od roku 1994 bol vedúci starší dôstojník špecialista Oddelenia analýz a informácií Odboru brannej politiky a stratégie Sekcie brannej politiky a rozvoja armády Ministerstva obrany SR. Neskôr bol náčelník Odboru požiadaviek a dlhodobého plánovania. „Od roku 2004 do roku 2008 pôsobil vo funkcii zástupcu predstaviteľa strategického veliteľa NATO pri Vojenskom výbore NATO v Monse." Od roku 2008 bol zástupca náčelníka Štábu strategického plánovania a rozvoja spôsobilostí GŠ OS SR.

Na Štábe strategického plánovania a rozvoja spôsobilostí Generálneho štábu pôsobil od 29. júna 2012. Bývalý náčelník, brig. gen. Ľubomír Svoboda sa stal náčelnikom Síl výcviku a podpory. Od 1. októbra 2011 bol zástupcom náčelníka Síl výcviku a podpory Pokorný.

Od júla 2014 bol národným predstaviteľom pri Najvyššom veliteľstve spojeneckých síl v Európe v belgickom Monse. Na tomto poste nahradil nastávajúceho náčelníka štábu štábu strategicého plánovania Generálneho štábu OS SR, Ivana Hirku. S účinnosťou od 15. októbra 2018 bol ustanovený na funkciu zástupcu náčelníka Generálneho štábu. Pred touto funkciou pôsobil v rokoch 2017 až 2018 ako generálny riaditeľ Sekcie riadenia obrany, výstavby OS a obranného plánovania Ministerstva obrany SR.

Josef Pokorný je člen redakčnej rady vojenského odborného časopisu Akadémie ozbrojených síl *Vojenské reflexie* (stav k 1. decembru 2012).

26. apríla 2018 brigádneho generála Pokorného prezident Andrej Kiska povýšil do hodnosti generálmajor. 15. januára 2020 Pokorného prezidentka Zuzana Čaputová povýšila do hodnosti generálporučík.

Od 1. januára 2021 je vojenský predstaviteľ pri Vojenskom výbore NATO a EÚ v Bruseli. Nahradil genmjr. Ondřeja Novosada.

Najvýznamnejšie ocenenia a vyznamenania
---------------------------------------

* Medaila za vernosť OS SR II. stupňa

Referencie
----------

1. 1 2 3 4   *Zástupca náčelníka Generálneho štábu OS SR* [online]. Ozbrojené sily SR, [cit. 2018-10-19]. Dostupné online.
2. 1 2   *Ukončenie činnosti vojenského predstaviteľa pri VV NATO a EÚ generálmajora Ing. Ondřeja NOVOSADA, PhD.* [online]. Ozbrojené sily SR, [cit. 2021-01-28]. Dostupné online.
3. 1 2   *Zmeny v čele Generálneho štábu OS SR* [online]. Ozbrojené sily SR, [cit. 2018-10-19]. Dostupné online.
4. ↑   *Vymenovanie a povýšenie generálov* [online]. Bratislava: Kancelária prezidenta SR, [cit. 2013-01-12]. Dostupné online.
5. 1 2   *Armádny štáb strategického plánovania povedie Hirka* [online]. Petit Press, 07.08.2014, [cit. 2014-08-10]. Dostupné online.
6. 1 2 3 4 5  HLAVŇA, Richard kpt.. *Brigádny generál Krištofovič odchádza z Trenčína* [online]. Trenčín: Veliteľstvo Síl výcviku a podpry OS SR, 29.09.2011, [cit. 2013-01-12]. Dostupné online.
7. 1 2   *Prezident vymenoval za generála Pokorného* [online]. 04.05.2011, [cit. 2013-01-12]. Dostupné online.
8. 1 2  HANKOŠČÁKOVÁ, Andrea. *Výmena na Štábe strategického plánovania a rozvoja spôsobilostí GŠ OS SR* [online]. Bratislava: Generálny štáb OS SR, 29.06.2012, [cit. 2013-01-12]. Dostupné online.
9. ↑   *Generálny štáb armády príde o náčelníka* [online]. etrend.sk, 30.09.2011, [cit. 2013-01-12]. Dostupné online.
10. ↑   *Vojenské reflexie* [online]. Liptovský Mikuláš: Akadémia ozbrojených síl generála Milana Rastislava Štefánika, [cit. 2013-01-12]. Dostupné online.
11. ↑   *Prezident vymenoval do funkcie náčelníka Generálneho štábu OS SR genmjr. Zmeka* [online]. mosr.sk, 2018-04-26, [cit. 2018-04-26]. Dostupné online.
12. ↑   *Prezident vymenoval náčelníka Generálneho štábu Ozbrojených síl SR* [online]. Bratislava: Kancelária prezidenta SR, 2018-04-26, [cit. 2018-04-26]. Dostupné online.
13. ↑   *Prezidentka Slovenskej republiky | Vymenovania a odvolania* [online]. Bratislava: Kancelária prezidenta SR, [cit. 2020-01-18]. Dostupné online.
14. ↑   *Ozbrojené sily majú nových generálov* [online]. Ozbrojené sily Slovenskej republiky, [cit. 2020-01-18]. Dostupné online.